《次韵史猷父》
宋代·陈著

西崦残晖薄首邱，与猿同啸鹤同游。
山林一出资惊笑，风雨多情管滞留。
前别忽来如再世，后期禁得又三秋。
湖天倘有相从分，为我何妨割半洲。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。